
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 134
                                                              din 30 iulie 2015
privind aprobarea deplasării  a doi consilieri locali municipali la Dinkelsbühl, Germania, pentru  

    reprezentarea Municipiului Sighişoara la Întrunirea Sighişorenilor, în perioada 18 - 20 septembrie 2015


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.894/20.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere relaţiile de colaborare ale Sighişoarei cu oraşul Dinkelsbühl din Germania;

Văzând invitaţia adresată Viceprimarului Municipiului Sighişoara de către Preşedintele Asociaţiei Sighişorenilor, domnul Hermann Theil, înregistrată la Municipiul Sighişoara sub nr. 15666 din 07.07.2015, de a participa la Întrunirea Sighişorenilor, eveniment ce va avea loc în perioada 18 - 20 septembrie 2015, în Dinkelsbühl, Germania; 
Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


Având în vedere Raportul de specialitate comun al Serviciului Relaţii Publice şi al Muzeului de Istorie, înregistrat cu nr. 16.896/20.07.2015, cu propunerea deplasării a doi consilieri locali municipali în oraşul Dinkelsbühl, Germania, pentru reprezentarea Municipiului Sighişoara la Întrunirea Sighişorenilor, eveniment ce va avea loc în perioada 18 - 20 septembrie 2015, în Dinkelsbühl, Germania, îndeplinindu-se prevederile legale in acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

HOTĂRĂŞTE:


Art. 1. (1) Se desemnează, din partea Consiliului Local Sighişoara, ca membru în delegaţia pentru reprezentarea Municipiului Sighişoara la Întrunirea Sighişorenilor, eveniment ce va avea loc în perioada 18 - 20 septembrie 2015, în Dinkelsbühl, Germania, următorii doi consilieri locali municipali: domnul consilier local municipal Perţe Dan şi domnul consilier local municipal Oprean Petru.


(2) Se aprobă deplasarea celor doi consilieri locali municipali desemnaţi la art. 1 (1) din prezenta hotărâre, la Dinkelsbühl, Germania, în perioada 17 – 21 septembrie 2015, pentru reprezentarea Municipiului Sighişoara la Întrunirea Sighişorenilor, eveniment ce va avea loc în perioada 18 - 20 septembrie 2015, în Dinkelsbühl, Germania.

Art. 2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.

Art. 3. Consilierii locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.
Art. 4. Se încredinţează cu ducerea la îndeplinire a prevederilor prezentei hotărâri domnii consilieri locali municipali desemnaţi să efectueze deplasarea, Serviciul Relaţii Publice şi Direcţia Economică din cadrul Municipiului Sighişoara.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Serviciul Relaţii Publice;
  1 ex. domnul consilier local Perţe Dan;

  1 ex. domnul consilier local Oprean Petru.
11 ex. 

A.B.

